Греция

Греция (, Elláda), официал аты Грек Республика (, Ellīnikī́ Dīmokratía) — Европаны къыбыласында, Балкан джарымайрымканда орналгъан къралды. Шималда, Албания, Македония Республика эмда Болгария бла чеклери барды, шимал-кюнчыгъышда уа — Тюрк бла. Кюнчыгъышда, Эгей тенгиз бла джууулады, кюнбатышда — Иония тенгиз бла, къыбылада — Джерле арасы тенгиз бла. Грек миллетни аты бла аталгъанды кърал да. Джагъа ызыны узунлугъу бла (14 880 км) Греция онунчу орунну алады. Грецияны 1 400 чакълы бир айрымканы барды, 227 айрымканда адам джашайды, аланы ичинде: Крит, Додеканесле, Кикладла эмда Иония айрымканла. Къралны территориясыны 80 %, таулу джерледиле; эм мийик тау — Олимпди (2917 м).

Бусагъатдагъы Грецияны тамыры, кюнбатыш цивилизацияны бешигине саналгъан Буруннгу Грецияны цивилизациясынды. Греция, демократияныFinley, M. I. Democracy Ancient and Modern. 2d ed., 1985. London: Hogarth., кюнбатыш философияныHistory of Philosophy, Volume 1 by Frederick Copleston, Олимпиада оюнланы, кюнбатыш литература бла историографияны, политологияны, уллу илму эмда математика принциплени, кюнбатыш драманыBrockett, Oscar G. History of the Theatre. sixth ed., 1991. Boston; London: Allyn and Bacon. (трагедия бла комедияны) туугъан джериди. Бу осуйлукъну бир талайы (17 объект), ЮНЕСКО-ну бютеудуния осуйлукъну тизмесине киреди. Бусагъатдагъы грек къраллыкъ 1830 джыл, Осман империяны бийлигине къаршчы хорламлы аякъланыудан сора къуралгъанды.

Алчы, уллу хайырлы экономикасы болгъан айныгъан къралды. Адам потенциалны ёсюуюню индекси бек уллуду (2010 джылда 22 орунда), джашауну агъачыны рейтинги тюрленмегенлей мийикди. Греция, 1981 джылдан бери Европа бирликни члениди, 2001 джылдан — еврозонаны, 1952 джылдан — НАТО-нуOn the 14 August 1974 Greek forces withdrew from the integrated military structure of NATO in protest at the Turkish occupation of northern Cyprus. Greece rejoined NATO in 1980., 2005 джылдан — Европа космос агентствону. Ол дагъыда, Бирлешген Миллетлени Организациясын, Экономика ишбирлик бла айныуну организациясын эмда Къара тенгиз экономика ишбирликни организациясын къурагъанладан бириди.

Афинле, къралны ара шахарыды эмда эм уллу шахарыды, башха уллу шахарла: Салоникле, Патрла, Ираклион, Лариса, Волос эмда Янина.

 Джибериуле 

 A list of Greek Embassies Worldwide 
 Наша Греция — Греция сегодня — статьи и фотографии 
 Греция от Greek.ru: Отдых и жизнь в Греции 
 Грецияны картасы 
 Сообщество любителей Греции 
 Греция сегодня — Актуальная информация о Греции, интерактивная карта 

 Белгиле 

Категория:Къралла